Уфа гол

Уфа гол (башкираар Өфө), (мүн ород Уфимка, Караидель) (башкираар Ҡариҙел — «Хара гол») — Ураалда ба Ураал шадар нютагта, Челябинскын, Свердловскын можодо ба Башкортостанда урдадаг гол, Белой мүрэнэй зүүн, хамагай томо шудхал (Эжэлэй ай һаба). Утань 918 км, ай һабын талмай 53 100 км². Уралтау нюруугай Уфа нуурһаа эхилнэ. Дээдэ урадхалда уулын гол мэтэ богоһотой, уйтан хүндыгөөр урдана; дунда ба доодо урадхалда нугалаатай. Ай һабада карст хүгжөөһэн байна. Ехэбшэлэн саһаар холлодог. Ажахын хэрэглэл Уфа гол дээрэ Павловскын УСС байрлана. Тэрэнэй гадна томо Долгобродскын, Нязепетровскын ба Дээдэ-Арасланай ай һабанууд бии. Тус голые уһан хангамжада хэрэглэнэ, Нязепетровсын уһан санһаа Екатеринбургые хангаад, Долгобродскын уһан санһаа — Челябинскые, Копейскые, Кыштымые хангана. Уфа голоор онгосо ябана. Усть-Аяз һууринһаа адаг хүрэтэр (Белой мүрэн) онгосо ябана. ОХУ-ай уһан харгын жагсаалтада ороно. Голой хүбөөндэ Нязепетровск, Белянка, Шемаха, Арасланово, Красноуфимск, Сарана, Саргая, Новомуллакаево, Караидель, Павловка, Чандар гэһэн һуурин газарнууд байрлана. Голой адагта Башкортостан уласай ниислэл хото болохо Уфа хото байрлана. Зүүлтэ Эхэ һорболжо Уфа (река) — статья из Большой советской энциклопедииБольшой советской энциклопедииУфа (река) — статья из Большой советской энциклопедии Уфа // Словарь современных географических названий / Рус. геогр. о-во. Моск. центр; Под общ. ред. акад. В. М. Котлякова. Институт географии РАН. — Екатеринбург: У-Фактория, 2006. Справочная статья. Река Уфа. Сайт Весь Южный Урал